Čo sú pisivky?
pisivky (psocoptera) predstavujú drobný hmyz, dorastajú zhruba do veľkosti 1,5 až 3 milimetra a ich sfarbenie sa pohybuje od takmer priehľadných odtieňov až po žltkastú či hnedastú farbu. ide o hmyz s premenou nedokonalou, pričom u makropterných druhoch dominujú dva páry krídel, ale existujú aj druhy so zakrpatenými krídlami či druhy úplne bez krídel. v optimálnych podmienkach je každá samička schopná naklásť až 100 vajíčok, vďaka čomu sa pisivky dokážu rýchlo premnožiť.
pisivky sú rozšírené po celom svete. jedná sa o teplomilný hmyz, takže preferujú hlavne trópy a subtrópy, ale dobre sa im darí aj v miernom pásme. pokiaľ ide o vhodné úkryty, pisivky majú rady tmavé a vlhké prostredie, odkiaľ vyliezajú v noci a hľadajú potravu. obývajú stromy a kríky a vyskytujú sa na skalách, v jaskyniach alebo v hniezdach vtákov. okrem toho samozrejme vyhľadávajú aj ľudské príbytky, kde sa najčastejšie schovávajú v starom nábytku, v knihách, v herbároch alebo napríklad medzi potravinami.